મલેકસાબાન સ્ટેડિયમ પર થતી સભા દ્રારા નવા નવા મુમુક્ષુઓ જોડાતા ગયા અને જૂજ હરિભક્તોનો સમાજ તૈયાર થયો. ક્યાં સુધી હવે સ્ટેડિયમની પાળે જ સભા કરવી ? એટલે હરિભક્ત સમાજને વિશેષ બળ આપવા અને ભજન-ભક્તિ કરી શકે તે માટે, એક મંદિર થાય તો સારું એવા વિચારે, બાપુનગરની આજુબાજુ જમીનની શોધ ચાલુ કરાવી. બાપુનગર-હરદાસનગરમાં નવલખા બંગલાની આજુબાજુના વિસ્તારમાં ઘણી તપાસ કરી પરંતુ કાંઈ મેળ ન પડયો.